На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на седници одржаној 04. јула 2022. године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ФИНАНСИЈЕРА “ELSA SYSTEM'' ДОО БЕОГРАД**

**Члан 1.**

Овом одлуком о уређивању грађевинског земљишта предвиђа се извођење инфраструктурних радова и то:

* За изградњу дела улице од хотела Олимп до студентског одмаралишта на Златибору L=700,00 m1 ; b=6,00 + 2,00 m1;
* Радова на асфалтирању више путних праваца у Веланском Гају, насељу Гајеви и насељу Зова L=3500,00 m1 , b=3,00 m1;
* На асфалтирању више путних праваца у Смиљанским закосима L=1500,00 m1 , b=3,00 m1;
* На асфалтирању више путних праваца у Мушветама L=500,00 m1 , b=3,00 m1;
* На асфалтирању више путних праваца у Бранешцима L=500,00 m1 , b=3,00 m1;
* Асфалтирање путева у МЗ Голово L=1000,00 m1 , b=3,00 m1;
* Асфалтирање плато и паркинга уз учешће грађана и привредних субјеката, асфалтирање игралишта и јавних паркиралишта;
* Радова за израду моста у засеоку Кокоре у МЗ Јабланица;
* Радова за израду моста у засеоку Рајовићи у МЗ Јабланица;
* Радова за изградњу пута ка „Кутлешићима“ од постројења за пречишћавања отпадних вода – Златибор, L=1880,00 m1.

који би се финансирали средствима финансијера '' ELSA SYSTEM '' доо Београд.

**Члан 2.**

Предрачунска вредност радова наведених у члану 1. Одлуке утврђена је на основу достављених и оверених предмера и предрачуна од стране вештака грађевинске струке и извршене контроле цена за предметне радове, у укупном износу од 113.275.954,00 динара, без припадајућег ПДВ-а.

**Члан 3.**

Финансијер ће извести радове предвиђене чланом 1. Одлуке и након потврде надлежног надзорног органа извршиће се коначни обрачун који ће бити умањен од утврђеног доприноса за уређивање грађевинског земљишта за изградњу објекта на к.п. број 4571/81 КО Чајетина а који је обрачунат на износ 95.500.984,00 динара под бројем 351-195/2022-03 од 14. априла 2022. године и 17.750.000,00 за недостајућа паркинг места односно на укупан износ од 113.250.984,00 динара.

**Члан 4.**

Овлашћује се Општинска управа да закључи уговор са финансијером у смислу члана 92. Закона о планирању и изградњи, којим ће се регулисати међусобна права и обавезе уговорних страна поводом ове одлуке.

**Члан 5.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број:02-46/2022-01 од 04. јула 2022. године**

**ПРЕДСЕДНИК**

**Скупштине општине,**

*Арсен Ђурић*